paragraph_text: "Amerikanizacija Emily" (engl. The Americanization of Emily) je američki crno-bijeli romantični ratni film iz 1964. godine. Produciran je na budžetu od 2,7 milijuna dolara od strane Martina Ransohoffa, režirao ga je Arthur Hiller, a glavni glumci su James Garner, Julie Andrews, Melvyn Douglas i James Coburn. Scenarij je napisao Paddy Chayefsky, poznat po svojem radu na filmovima "Marty" i "TV mreža", a radi se o slobodnoj adaptaciji istoimenog romana Williama Bradforda Huiea koji je kao američki mornarički časnik sudjelovao u iskrcavanju u Normandiji. Radnja filma dešava se u Londonu 1944. u tjednima prije Dana D.